b'\n_START_ARTICLE_\nGrb Ob\xc4\x8dine La\xc5\xa1ko\n_START_PARAGRAPH_\nGrb Ob\xc4\x8dine La\xc5\xa1ko je upodobljen na \xc5\xa1\xc4\x8ditu modre barve, ki je spodaj polkro\xc5\xbeno zaklju\xc4\x8den. Osrednji motiv grba so tri bele \xc4\x8drno obrobljene burbonske lilije, ki so razporejene v obliki enakokrakega trikotnika. Dol\xc5\xbeina osnovne stranice trikotnika je 49 enot, dol\xc5\xbeina krakov 59 enot: velikost lilij zna\xc5\xa1a 44 enot, vi\xc5\xa1ina pa 58 enot. Celoten grb je \xc4\x8drno obrobljen z robom \xc5\xa1irine ene enote. Skupna \xc5\xa1irina grba z okvirjem je 100, vi\xc5\xa1ina pa 130 enot. Odmik lilij od gornjega roba je 9 enot, odmik lilije od spodnjega zaokro\xc5\xbeenega dela grba prav tako 9 enot. Odmik zgornjih dveh lilij od desnega in levega roba je 4,2 enoti.'